ન્યુ યોર્કઃ ઇન્ડો અમેરિકન સિનિયર સિટિઝન સેન્ટર ઓફ ન્યુ યોર્કના ઉપક્રમે તાજેતરમાં આઇઝન ઓવર પાર્કમાં પિકનિક યોજાઈ હતી. પ્રકૃતિના પ્રાંગણમાં આહ્લાદક ખુશ્બૂભર્યા વાતાવરણમાં અને પાર્કની હરિયાળીમાં સેવાભવી સ્વયંસેવકો અને કમિટી મેમ્બરો આવી પહોંચ્યા અને કામકાજમાં લાગી ગયા. ખુરશી-ટેબલ ગોઠવવાના, લાવેલી વસ્તુ ગાડીઓમાંથી ઉતારવાની, ગોઠવવાની વગેરે કામગીરી કરવા લાગ્યા. ભૂરા ભૂરા નભની છાયામાં મેમ્બરો અને મહેમાનોના આવવાની શરૂઆત થઈ ગઈ. આ સંખ્યા 275 સુધી પહોંચી ગઈ.